Diari Oficial de la Generalitat Valenciana


Sumari del DOGV 6072, del 05-08-2009 (2009/9279)

ORDRE de 31 de juliol de 2009, de la Conselleria d'Indústria, Comerç i Innovació, per la qual s'amplia l'import global màxim previst en l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9279


Data del document
:   31-07-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * innovació
    * investigació industrial
    * recerca i desenvolupament
    * centre d'investigació
    * universitat
    * petita i mitjana empresa
    * suport econòmic
    * ajuda pública

ORDRE de 31 de juliol de 2009, de la Conselleria d'Indústria, Comerç i Innovació, per la qual s'amplia l'import global màxim previst en l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana. [2009/9279]  
Amb data 26 de gener de 2009 va ser publicada l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana. Esta ordre, tramitada amb caràcter anticipat, tenia una dotació de 3.700.000 euros, a càrrec del pressupost de la Generalitat per a l'exercici 2009, programa pressupostari 542.40, línia T6924.  
Posteriorment, l'aprovació del Decret Llei 1/2009, de 20 de febrer, del Consell, pel qual es constituïxen i doten tres plans especials de suport destinats a l'impuls dels sectors productius, l'ocupació i la inversió productiva en municipis, i s'aproven crèdits extraordinaris per a atendre el seu finançament, ha comportat que, a través del Pla Especial de Suport als Sectors Productius a la Comunitat Valenciana, s'haja incrementat la dotació de la línia T6924 en 37.820.211 euros, amb la finalitat d'incrementar la productivitat i la competitivitat de la indústria valenciana.  
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,   
ORDENE:  
Article 1  
S'amplia l'import global màxim previst en l'article segon de l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana (DOCV número 5.940, de 26 de gener de 2009), en la quantia d'59.893.682 euros, i queden estes ajudes amb una dotació definitiva de 20.606.894 euros, a càrrec de l'aplicació pressupostària 51.65.67.714.10.9, línia de subvenció T6924, dels pressupostos de la Generalitat per a l'exercici 2009.  
Article 2  
El nou termini de presentació de sol·licituds serà de 15 dies naturals comptats a partir de l'endemà de la publicació d'esta ordre en el Diari Oficial de la Comunitat Valenciana.  
DISPOSICIÓ FINAL  
Única  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 31 de juliol de 2009  
La consellera d'Indústria, Comerç i Innovació,  
BELÉN JUSTE PICÓN